CELEX: 62015CN0638
Language: bg
Date: 2015-11-30 00:00:00
Title: Дело C-638/15: Преюдициално запитване от Nejvyšším správním soud (Чешка република), постъпило на 30 ноември 2015 г. — Eko-Tabak s.r.o./Generální ředitelství cel

14.3.2016   
            
            
               BG
            
            
               Официален вестник на Европейския съюз
            
            
               C 98/18
            
         Преюдициално запитване от Nejvyšším správním soud (Чешка република), постъпило на 30 ноември 2015 г. — Eko-Tabak s.r.o./Generální ředitelství cel
   (Дело C-638/15)
   (2016/C 098/23)
   Език на производството: чешки
   
      Запитваща юрисдикция
   
   Nejvyšší správní soud
   
      Страни в главното производство
   
   
      Жалбоподател: Eko-Tabak s.r.o.
   
      Ответник: Generální ředitelství cel
   
      Преюдициални въпроси
   
   
               1)
            
            
               Може ли да се приеме, че изсушени, плоски, с неправилна форма, частично обезжилени тютюневи листа или част от такива, преминали процес на изсушаване и контролирано овлажняване, в които е открит глицерин и които са годни за пушене след проста манипулация (посредством смачкване или ръчно нарязване), представляват обработен тютюн по смисъла на член 2, параграф 1, буква в), точка ii) или на член 5, параграф 1, буква a) от Директива 2011/64/ЕС (1) на Съвета относно структурата и ставките на акциза върху обработен тютюн (кодифициран текст)?
            
         
               2)
            
            
               При отрицателен отговор на първия въпрос, допуска ли член 5 във връзка с член 2 от Директива 2011/64/ЕС на Съвета относно структурата и ставките на акциза върху обработен тютюн (кодифициран текст) правна уредба на държава членка, която прилага акциза върху обработен тютюн за тютюн, който не е посочен в членове 2 и 5 от посочената директива, който при все че не е предназначен за пушене, може да се пуши (от такова естество е или е годен за пушене) и който е бил обработен, за да бъде продаден на крайния потребител?
            
         
      (1)  ОВ L 176, стр. 24.